Enola Gay

Enola Gay Bigarren Mundu Gerran, 1945eko abuztuak 6an Little Boy izenez bataiatu zen lehen bonba atomikoa Hiroshima hiri japoniarrean jaurti zuen Boeing B-29 Superfortress modeloko hegazkin bonbaketari bati emandako izena da. Enola Gay, bonba atomikoak jaurtitzeko aldatutako hamabost Boeing B29 Superfortress bonbaketarietako bat, Tinianetik abiatu zen, Mariana uharteetako uharte txiki batetik. Hegazkinaren izena haren pilotu Paul Tibbets koronelaren amarena zen (Enola Gay, Gordon Thomas eta Max Morgan Wittsena). Handik hiru egunera, Bockscar izeneko B29ak bigarren bonba atomiko bat jaurti zuen, Fat Man izenekoa, Nagasakin. Little Boy eta Fat Man izan dira hirien aurka jaurtitako bi arma nuklear bakarrak.

Enola Gay erabat zaharberritu da eta gaur egun Smithsonian institutuko Aire eta Espazioaren Museo Nazionaleko Steven F. Udvar-Hazy zentruko hangar batean erakusten da, Virginiako Washington-Dulles Nazioarteko Aireportuan.

 Tripulatzaileak 
Hegazkin bonbaketariko hamabi tripulatzaileak 1945eko abuztuak 6an honako hauek ziren:

 Paul Tibbets koronela: (Pilotua eta hegazkineko komandantea)
 Robert Lewis kapitaina: kopilotua
 Thomas Ferebee maiorra: artileroa
 Theodore van Kirk kapitaina: nabigaria
 Jacob Beser tenientea: (kontraneurri elektronikoak)
 William "Deak" Parsons kapitaina (bonba jaurtitzeaz arduratu zena)
 Morris R. "Dick" Jeppson bigarren tenientea (bonba jaurtitzeaz arduratu zenaren laguntzailea).
 Joe Stiborik sargentua: radarra
 George Caron sargentua: isatseko artileroa
 Robert Schumard sargentoa: (hegaldi ingeniariaren laguntzailea)
 Richard Nelson soldadua: irrati operatzailea
 Wayne Duzenberry (hegaldi ingeniaria).

 Enola Gayren erakusketari buruzko polemika 
Bere egungo kokapena Smithsonian institutuko Aire eta Espazio Museo Nazionalean protesta ugariren arrazoia izan da, ez baita Estatu Batuek Japoniari egindako eraso atomikoaren suntsipenezko ondorioen erakusketa materialik eta informaziorik erakusten, gaur egun oraindik jasaten ari diren kalteak. Smithsonianek ezetz esan die eskakizun haiei, museoko hegazkinen informazioa funtsean teknikoa dela argudiatuz, eta ez du eman zitzaien erabilera zehatza deskribatzen.

 Bitxikeriak 
 Hegazkinaren izena pilotuaren amaren izena da, Enola Gay Tibbets
 Robert Lewis kapitainaren sorpresazko jarrera: 'Jainko maitea, zer egin dugu?'.
 Orchestral Manoeuvres in the Dark (OMD)k 1980an "Enola Gay" izeneko kantu bat argitaratu zuen, Hiroshimako erasoari eginiko erreferentzia argia.
 Enola Gay erregaiz betetzeaz arduratu zen militarraren semea Smithsonianeko Aire eta Espazioko Museo Nazionaleko gidarietako bat da.
 Grave Digger heavy metal talde alemaniarrak "Drop the bomb (Enola Gay)" izeneko kantu bat du 1986ko bere "Wargames" bilduman.
 Iron Maidenek hegazkin bonbaketari horei erreferentzia egiten dio bere "Tailgunner" kantuan, 1990eko "No Prayer for The Dying" bildumakoa.
 Andrés Calamarok "Enola Gay" izeneko kantu bat du 2000ko El Salmón ekoizpenean.
 Rushek Manhattan Project kantua du, azken bertsoan hegazkin bonbaketari hori aipatzen duena (The pilot of Enola Gay / Flying out of the shockwave).
 Waterworld filmean Enola izeneko pertsonaia bat dago (baina ez du bonbarekin zerikusirik, Enola Alone "bakarrik" hitzaren alderantzizko idazkera baita, filmearen istorio posapokaliptikoak pertsonaia horrekin hegazkin hori gogorarazten du).
 Massacrek "Sembrar Sembrar" kantua du, hegazkinari erreferentzia egiten diona.
 Rimmel taldeak "Enola Gay" izeneko gaztelaniazko kantua du, 1986an argitaratua.
 Witchhammer trash metal talde norvegiarrak Enola Gay izeneko kantu bat du 1990eko "1487" bilduman.
 Turbo talde poloniarrak Enola Gay izeneko kantu bat du, hegazkinari erreferentzia eginez, 1990eko Dead End bilduman.

 Ikus, gainera 
 Manhattan proiektua
 Hiroshima eta Nagasakiko bonbardaketa nuklearrak
 Boeing B-29 Superfortress

 Kanpo estekak 

Kategoria:Bonbaketariak
Kategoria:Boeing aireontziak
Kategoria:Pazifikoko Gerra
Kategoria:Ameriketako Estatu Batuetako hegazkinak Bigarren Mundu Gerran
Kategoria:Hiroshima eta Nagasakiko bonbardaketa nuklearrak